**РЕПУБЛИКА СРБИЈА**

**ПРЕДШКОЛСКА УСТАНОВА “ЦВЕТИЋ”**

**Број: 59-1/2014**

**07. 03. 2014. године**

**34240 КНИЋ**

 У складу са чланом 63. став 3. Закона о јавним набавкама (“Службени гласник Републике Србије број124/2012) а у вези додатних информација и појашњења у поступку ЈНМВ добара бр: 1/2014 – Набавке уља за ложење – гасно уље екстра лако евро ЕЛ за потребе грејања Предшколске установе “Цветић” у Книћу, достављамо следећи одговор:

**Питање бр: 1.**

Да ли је резервоар у који ће се вршити испорука надземни или подземни, те с тим у вези да ли је потребно да понуђач (испоручилац) обезбеди пумпу за истакање?

**Одговор:**

На страни бр: 4 конкурсне документације – место испоруке добара, наведено је да се ради о надземним резервоарима за лож уље, те је у вези с тим потребно да понуђач (испоручилац) обезбеди пумпу за истакање. Предшколска установа “Цветић” у Книћу поседује три надземна резервоара укупног капацитета од 5700 литара.

**Питање бр: 2.**

Колико износи раздаљина од места паркирања до резервоара корисника?

**Одговор:**

Раздаљина од места паркирања до резервоара наручиоца износи 7 метара.

**Питање бр: 3.**

Која дужина црева је потребна?

**Одговор:**

Потребна дужина црева за истакање лож уља износи 8 метара.

**Питање бр: 4.**

С обзиром да је у конкурсној документацији наведено да се врши сукцесивна испорука предметног добра, у количини коју одреди наручилац све до испоруке укупне количине лож уља, постављамо питање наручиоцу **која је појединачна количина (барем оквирно)** која ће бити предмет **сваке појединачне испоруке**, а из разлога што цена добра укључује и цену превоза, пре је захтевани податак од значаја за одређивање цене превоза?

**Одговор:**

Прва испорука лож уља би била у количини од 5700 литара, одмах по потписивању уговора са изабраним понуђачем (испоручиоцем), друга испорука би била, оквирно у септембру месецу у зависности од потрошене количине лож уља, односно расположивих капацитета резервоара, док би трећа испорука била крајем децембра месеца која би зависила од расположивих капацитета резервоара за лож уље. С обзиром да се ради о сукцесивној испоруци лож уља, у сваком конкретном захтеву изабраном понуђачу (испоручиоцу) биће наведена потребна количина лож уља, у зависности од временских прилика – потрошње лож уља и расположивих капацитета надземних резервоара Предшколске установе “Цветић” у Книћу, зато је и дата оквирна количина од 10.000 литара.

**Питање бр. 5.**

На страни 7 конкурсне документације, тачка 2.10. **Гарантни рок**, наручилац наводи да Изабрани понуђач - добављач гарантује квалитет испоручених добара одређене законским прописима и Правилником о техничкој и другим захтевима за течна горива нафтног порекла, на начин како је то одређено у конкурсној документацији, у делу који се тиче начина спровођења контроле и обезбеђивања гаранције квалитета. Даље, на страни 12 конкурсне документације, тачка 4. **Начин спровођења контроле и обезбеђивања гаранције квалитета**, наводи се да наручилац, у циљу обезбеђивања гаранције квалитета, дефинише спровођења контроле на следећи начин: Изабрани понуђач, с ким ће се по истеку законских рокова и правоснажности Одлуке о додели уговора закључити уговор, у обавези је да приликом испоруке добара која су предмет јавне набавке достави, на захтев наручиоца, произвођачку декларацију, која мора обавезно да садржи назив производа, тип производа, каталошки број, назив произвођача, земљу порекла и уколико постоји серијски број и датум производње. Наручилац при том може да тражи од изабраног понуђача да се изјасни како произвођач потврђује квалитет свог производа, да ли и када врши испитивање статистички репрезентативних узорака добара која су предмет јавне набавке.У случају потребе наручилац има право да спроведе контролу квалитета, односно контролу саобразности испоручених добара са произвођачком декларацијом код за то акредитоване лабораторије или друге компетентне организације. Ако се контролом квалитета или у току експлоатације утврди одступање од декларисаног квалитета, изабрани понуђач је у обавези да без надокнаде отклони све недостатке, односно надокнади евентуално причињену штету наручиоцу. Како је начин обезбеђивања захтеваног квалитета прецизно дефинисан како је то горе наведено и једино исправно и могуће са аспекта предметне јавне набавке, из свега напред наведеног произилази да у потпуности **неосновано и непотребно** да понуђач у Обрасцу понуде, на страни 17 конкурсне документације, наводи који је гарантни период понуђених добара (не краћи од 6 месеци), као и у члану 10. Модела уговора, те стога предлажемо наручиоцу да избрише из обрасца понуде и модела уговора део у којем ће понуђачи наводити гарантни рок.

Поред тога, уколико наручилац остане при своме, **постављамо питање** **на који начин понуђачи да дају гаранцију за лож уље које се налази у резервоару наручиоца**?

С обзиром на наведено, предлажемо да наручилац измени конкурсну документацију тако да из обрасца понуде и модела уговора уклонити део у коју је потребно унети гарантни период јер овај захтев у потпуности беспредметан, а уколико сматра да је то неопходно, у модел уговора преписати део о гарантном року и начину спровођења контроле и обезбеђивања гаранције квалитета са стране 7 и 12 конкурсне документације.

**Одговор:**

Разматрањем постављеног питања Комисија је усвојила примедбе потенцијалног понуђача у поступку ЈНМВ бр:1/2014 добара – набавка уља за ложење за потребе грејања Предшколске установе “Цветић” у Книћу у вази гарантног рока, тако да се:

* у Обрасцу понуде на страни 17 конкурсне документације брише део који се односи на гарантни рок;
* у Моделу уговора о јавној набавци добара за набавку уља за ложење – гасно уље екстра лако евро ЕЛ, ЈНМВ број1/2014 на страни 20, брише се члан 10. који се односи на гарантни рок.

С обзиром да је чланом 13. Модела уговора о јавној набавци добара одређено да су прилози и саставни делови Уговора: Понуда испоручиоца, техничка спецификација и конкурсна документација, у Модел уговора се неће додавати део о гарантном року и начину спровођења контроле и обезбеђивања гаранције квалитета са стране 7 и 12 конкурсне документације.

 **КОМИСИЈА**

 **за спровођење поступка јавне набавке мале вредности**